बारी, भारत

बारी (Bari) भारत के राजस्थान राज्य के धौलपुर ज़िले में स्थित एक नगर व नगरपालिका है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण-बाड़ी एक ऐतिहासिक इलाका रहा है यहां पर हिंदू मुस्लिम एकता देखने को मिलती है। यहां पर राजपूतों के साथ साथ जाट लोधी मुगल और पठानों का भी राज रहा है। अफगान से आए हुए कई परिवार यहां पर आज भी मौजूद हैं। जिनके द्वारा बनाई हुई इमारतें आज भी बाड़ी तहसील की शान बढ़ाती हैं। राजा उदय भान के समय में बाड़ी की जागीरदारी पठानौ व जाटों के पास थी। बाड़ी का जिला पहले भरतपुर था अब जिला धौलपुर है 
बारी में कई वर्षों तक राजा राम सिंह ने शासन करा था। यहाँ कई मंदिर हैं, और यहाँ का काली माता मंदिर प्रसिद्ध है।

 बलुआ पत्थर 
बारी अपने लाल रंग के बलुआ पत्थर (सैंडस्टोन) के लिए जाना जाता है। दिल्ली व आगरा के कई प्रसिद्ध स्थापत्य हैं जो बारी क्षेत्र से लिए गए बलुआ पत्थर से बने हैं, जिनमें दिल्ली का लाल क़िला, हुमायूँ का मकबरा व राष्ट्रपति भवन और आगरा का किला शामिल हैं। कई स्थानीय स्थापत्य भी इसी बलुआ पत्थर के बने हैं, जैसे कि बारी क़िला, तलाब-ए-शाही, धौलपुर महल और निहाल मिनार। आधुनिक काल में दिल्ली का अक्षरधाम मंदिर भी इसी पत्थर का बनाया गया था।

 इन्हें भी देखें 
 धौलपुर ज़िला
 बलुआ पत्थर

 सन्दर्भ 

श्रेणी:राजस्थान के शहर
श्रेणी:धौलपुर ज़िला
श्रेणी:धौलपुर ज़िले के नगर